Diari Oficial de la Generalitat Valenciana


Sumari del DOGV 8705, del 26-12-2019 (2019/12955)

RESOLUCIÓ de 19 de desembre de 2019, del director general de LABORA Servei Valencià d'Ocupació i Formació, per la qual s'incrementa l'import dels crèdits màxims que han de finançar les subvencions destinades al foment de l'ocupació per a persones amb diversitat funcional o discapacitat severa en Centres Especials d'Ocupació, regulades en el Descret 255/2019, de 29 de novembre, del Consell, d'aprovació de les bases reguladores per a la concessió directa de l'increment de les ajudes regulades en el Decret 240/2018, de 28 de desembre, del Consell.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8705

Data del DOGV
:   26-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12007


Data del document
:   19-12-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de desembre de 2019, del director general de LABORA Servei Valencià d'Ocupació i Formació, per la qual s'incrementa l'import dels crèdits màxims que han de finançar les subvencions destinades al foment de l'ocupació per a persones amb diversitat funcional o discapacitat severa en Centres Especials d'Ocupació, regulades en el Descret 255/2019, de 29 de novembre, del Consell, d'aprovació de les bases reguladores per a la concessió directa de l'increment de les ajudes regulades en el Decret 240/2018, de 28 de desembre, del Consell. [2019/12201]  
En el Diari Oficial de la Generalitat Valenciana, de 9 de desembre de 2019, número 8693, es va publicar el Decret 255/2019, de 29 de novembre, del Consell, d'aprovació de les bases reguladores per a la concessió directa de l'increment de les ajudes regulades en el Decret 240/2018, de 28 de desembre, del Consell, pel qual es va donar publicitat a les línies de crèdit i a l'import global màxim destinat a finançar aquestes subvencions. En l'article 3.1 es va establir que aquestes ajudes es financen per un import global màxim de 300.000 euros, de fons provinents del SEPE, amb càrrec al programa pressupostari 322.51, Foment d'Ocupació, línia de subvenció S800000.  
De conformitat amb el que s'estableix en l'article 3.2 d'aquest Decret, considerant les sol·licituds presentades fins al moment, i existint crèdit disponible en la línia S8000000, després de la generació de crèdit produïda com a conseqüència de la distribució territorial de crèdits entre Comunitats Autònomes, efectuada en Conferència Sectorial d'Ocupació i Assumptes Laborals, en la reunió del 19 de novembre de 2019, i publicada mitjançant l'Ordre TMS/1156/2019, de 26 de novembre (BOE 28.11.2019), escau incrementar el finançament per al citat programa i publicar-lo en el DOGV, sense establir un nou termini de presentació de sol·licituds.  
En conseqüència, i en virtut de les facultats establides en article 3.2 del citat Decret 255/2019, resolc:  
  
Únic  
Incrementar la dotació assignada en el Decret 255/2019, de 29 de novembre, del Consell, d'aprovació de les bases reguladores per a la concessió directa de l'increment de les ajudes regulades en el Decret 240/2018, de 28 de desembre, del Consell, en 1.234.423,28 euros, amb fons provinents del Servei Públic d'Ocupació Estatal (SEPE), consignats en el subprograma 322.51, Foment d'Ocupació, línia de subvenció S800000.  
Després de l'increment, la dotació per a l'exercici 2019, per a les ajudes regulades en el DECRET 255/2019, de 29 de novembre, del Consell, d'aprovació de les bases reguladores per a la concessió directa de l'increment de les ajudes regulades en el Decret 240/2018, de 28 de desembre, del Consell, arriba a un import global màxim d'1.534.423,28 euros.   
La present Resolució farà efecte des del dia de la seua signatura.  
Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos, comptats des de l'endemà de la notificació, davant el Jutjat contenciós administratiu corresponent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o, potestativament, recurs de reposició davant la persona titular de la Direcció General de LABORA Servei Valencià d'ocupació i Formació, en el termini d'un mes, computat en els termes ja dits, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
València, 19 de desembre de 2019.- El director general de LABORA Servei Valencià d'Ocupació i Formació: Enric Nomdedéu i Biosca.